Document ID: 32007R0832

KOMISIJAS REGULA (EK) Nr. 832/2007
(2007. gada 16. jūlijs),
ar kuru groza Regulu (EK) Nr. 197/2006 attiecībā uz agrāko pārtikas produktu izmantošanu un termiņa pagarināšanu tiem pārejas posma pasākumiem, kas attiecas uz minētajiem pārtikas produktiem
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 3. oktobra Regulu (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam (1), un jo īpaši tās 32. panta 1. punktu,
tā kā:
(1)
Regulā (EK) Nr. 1774/2002 paredzēts pilnībā pārskatīt Kopienas noteikumus attiecībā uz dzīvnieku izcelsmes blakusproduktiem un ieviest vairākas stingras prasības attiecībā uz to izmantošanu un apglabāšanu. Īpaši regulas 22. panta 1. punkta a) un b) apakšpunktā paredzēti vispārīgi ierobežojumi attiecībā uz dzīvnieku izcelsmes blakusproduktu un pārstrādātu produktu izmantošanu.
(2)
Komisijas Regulā (EK) Nr. 197/2006 (2) par pārejas posma pasākumiem attiecībā uz agrāko pārtikas produktu savākšanu, transportēšanu, apstrādi, izmantošanu un apglabāšanu atbilstīgi Regulai (EK) Nr. 1774/2002 paredzēti vairāki pārejas posma pasākumi, kuru termiņš beigsies 2007. gada 31. jūlijā. Jo īpaši Regulas (EK) Nr. 197/2006 3. panta c) punktā paredzēts, ka dalībvalstis var atļaut agrāko pārtikas produktu izmantošanu kā barības sastāvdaļu vai citā veidā bez tālākas apstrādes, ievērojot dažus nosacījumus, kas paredzēti regulā.
(3)
Uzņēmēji, uz kuriem attiecas minētie pārejas posma pasākumi, ir pieprasījuši šo pasākumu termiņa pagarināšanu, un šajos apstākļos ir lietderīgi to pagarināt.
(4)
Kopienas tiesību aktu skaidrības labad ir lietderīgi skaidri norādīt, ka izmantošana, kas var būt atļauta saskaņā ar Regulas (EK) Nr. 197/2006 3. panta c) punktu, neiespaido vispārīgos ierobežojumus, kas paredzēti Regulas (EK) Nr. 1774/2002 22. panta 1. punkta a) un b) apakšpunktā.
(5)
Tāpēc Regula (EK) Nr. 197/2006 ir attiecīgi jāgroza.
(6)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 197/2006 groza šādi.
1)
Regulas 3. panta c) punktu aizstāj ar šādu tekstu:
“c)
izmanto kā barības sastāvdaļu bez tālākas apstrādes vai izmanto citā veidā bez tālākas apstrādes, ja:
i)
šiem agrākajiem pārtikas produktiem nav bijusi saskare ar jēliem dzīvnieku izcelsmes produktiem un ja kompetentā iestāde piekrīt, ka šāda izmantošana neapdraud sabiedrības vai dzīvnieku veselību, un
ii)
ja tos izmanto kā barības sastāvdaļu, to dara, neskarot Regulas (EK) Nr. 1774/2002 22. panta 1. punkta a) un b) apakšpunktā paredzētos ierobežojumus.”.
2)
Regulas 5. pantā datumu “2007. gada 31. jūlijam” aizstāj ar datumu “2009. gada 31. jūlijam”.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 16. jūlijā

Labels: 0
17
6
20